Denne avdelingen ble opprettet etter at Wright ble dømt for truende oppførsel. Dette var den strengeste tiltalen man kunne understøtte med beviser. Han ble dømt til åtte års fengsel, og da han kom til Maze krevde han en egen fløy til fanger fra LVF. Myndighetene gikk med på dette; på grunn av feider mellom organisasjonene var det uansett ofte nødvendig å skille dem fra hverandre. Ettersom LVF ikke var noen stor organisasjon ble fløyen også brukt til medlemmer av andre små lojalistiske grupper.